พ.ศ. 2468

พุทธศักราช 2468 (นับแบบใหม่) ตรงกับปีคริสต์ศักราช 1925 เป็นปีปกติสุรทินที่วันแรกเป็นวันพฤหัสบดี ตามปฏิทินเกรกอเรียน

 ปีฉลู สัปตศก จุลศักราช 1287 (วันที่ 15 เมษายน เป็นวันเถลิงศก)

 ผู้นำ 
พระมหากษัตริย์ไทย(อาณาจักรรัตนโกสินทร์):พระบาทสมเด็จพระมงกุฎเกล้าเจ้าอยู่หัว(พ.ศ. 2453-พ.ศ. 2468)
พระบาทสมเด็จพระปกเกล้าเจ้าอยู่หัว(พ.ศ. 2468-พ.ศ. 2478)
 เจ้านครประเทศราช:
เจ้าผู้ครองนครเชียงใหม่: เจ้าแก้วนวรัฐ (พ.ศ. 2452 - 3 มิถุนายน พ.ศ. 2482)
เจ้าผู้ครองนครลำพูน: เจ้าจักรคำขจรศักดิ์ (พ.ศ. 2454 - พ.ศ. 2486)
เจ้าผู้ครองนครลำปาง: เจ้าราชบุตร (แก้วเมืองพวน ณ ลำปาง) (พ.ศ. 2465 - พ.ศ. 2468)
เจ้าผู้ครองนครน่าน: เจ้ามหาพรหมสุรธาดา (พ.ศ. 2462 - พ.ศ. 2474)

 เหตุการณ์ 
 1 มกราคม - เปิดการจราจรบนสะพานพระราม 6
 3 มกราคม - เบนิโต มุสโสลินี ประกาศกุมอำนาจเผด็จการเหนืออิตาลี
 2 กุมภาพันธ์ - สุนัขลากเลื่อนไปถึงเมืองโนมในรัฐอะแลสกาพร้อมกับเวชภัณฑ์เพื่อต่อสู้กับการระบาดของโรคคอตีบ ทำให้เกิดการแข่งขันสุนัขลากเลื่อนไอดิทาร็อดในเวลาต่อมา
 1 เมษายน - อำเภอเบตง ได้รับอนุญาตให้สามารถรับจดทะเบียนรถจักรยานยนต์ รถยนต์ และคนขับรถได้ที่อำเภอ โดยไม่ต้องเข้ามาจดทะเบียนที่จังหวัดยะลา
 17 กรกฎาคม - จางวางศรได้รับพระราชทานบรรดาศักดิ์เป็นหลวงประดิษฐไพเราะ
 18 กรกฎาคม - อดอล์ฟ ฮิตเลอร์ เผยแพร่หนังสือ Mein Kampf (การต่อสู้ของข้าพเจ้า)
 25 ธันวาคม – ทีมฟุตบอลทีมชาติอาร์เจนตินาชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 9 ณ สนามกีฬาลาบอมโบเนรา กรุงบัวโนสไอเรส ประเทศอาร์เจนตินา

 ไม่ทราบวัน 
 สมาคมนักเรียนเก่าเทพศิรินทร์ ในพระบรมราชูปถัมภ์ ก่อตั้งขึ้นครั้งแรกในประเทศอังกฤษ โดยมีพระเจ้าวรวงศ์เธอ กรมหมื่นนครสวรรค์ศักดิพินิต เป็นผู้ร่วมก่อตั้งและเป็นนายกสมาคมคนแรก
 ค้นพบ ธาตุรีเนียม

 วันเกิด 
 6 กุมภาพันธ์ - ปราโมทยา อนันตา ตูร์ นักเขียนชาวอินโดนีเซีย (ถึงแก่กรรม 30 เมษายน พ.ศ. 2549
 12 เมษายน - เอสเบิร์ต แอนนา เจนเซ่น นักผู้อำนวยการทางรายการ (ถึงแก่กรรม 4 สิงหาคม พ.ศ. 2550)
 14 พฤษภาคม - หลวงปู่เจือ ปิยสีโล (มรณภาพ 29 ธันวาคม พ.ศ. 2552)
 19 พฤษภาคม - พอล พต ผู้นำเขมรแดง (ถึงแก่กรรม 15 เมษายน พ.ศ. 2541)
 19 พฤษภาคม - มาลคอล์ม เอกซ์ ผู้นำลัทธิชาตินิยมผิวดำ (ถึงแก่กรรม พ.ศ. 2508)
 3 มิถุนายน - โทนี เคอร์ติส นักแสดงชาวอเมริกัน (ถึงแก่กรรม 29 กันยายน พ.ศ. 2553)
 4 มิถุนายน - บรรเจิดศรี ยมาภัย นักแสดงอาวุโสชาวไทย
 8 มิถุนายน - บาร์บารา บุช อดีตสตรีหมายเลขหนึ่งของสหรัฐฯ (ภริยาจอร์จ บุช ประธานาธิบดีคนที่ 41 และมารดาของจอร์จ ดับเบิลยู. บุช ประธานาธิบดีคนที่ 43) (ถึงแก่กรรม 17 เมษายน พ.ศ. 2561)
 9 มิถุนายน - คีธ ลอเมอร์ นักเขียนนิยายวิทยาศาสตร์ชาวอเมริกัน (ถึงแก่กรรม พ.ศ. 2536)
 10 กรกฎาคม - มาฮาดีร์ บิน โมฮามัด นายกรัฐมนตรีคนที่ 4 ของมาเลเซีย
 31 สิงหาคม - พลเอก อาทิตย์ กำลังเอก อดีตผู้บัญชาการทหารบก ผู้บัญชาการทหารสูงสุด และสมาชิกวุฒิสภา (อนิจกรรม 19 มกราคม พ.ศ. 2558) 
 20 กันยายน - พระบาทสมเด็จพระปรเมนทรมหาอานันทมหิดล พระอัฐมรามาธิบดินทร (สวรรคต 9 มิถุนายน พ.ศ. 2489)
 11 ตุลาคม - เฉก ธนะสิริ แพทย์ชาวไทย อดีตรองปลัดกรุงเทพมหานคร ผู้ก่อตั้งมูลนิธิฟื้นฟูส่งเสริมการแพทย์ไทยเดิม และอดีตนายกสมาคมวางแผนครอบครัวแห่งประเทศไทย 
 13 ตุลาคม - มาร์กาเร็ต แทตเชอร์ นายกรัฐมนตรีของสหราชอาณาจักร (ถึงแก่กรรม  8 เมษายน พ.ศ. 2556)
 20 พฤศจิกายน - โรเบิร์ต เอฟ. เคนเนดี  อัยการสูงสุดสหรัฐอเมริกา (ถึงแก่กรรม 6 มิถุนายน พ.ศ. 2511)
 24 พฤศจิกายน - สมเด็จเจ้าฟ้าฯ กรมพระนครปฐมบรมขัตติยานี มหาธีรราชธิดา พระกุลเชษฐ์แห่งราชวงศ์จักรีพระองค์ที่ 27 พระราชธิดาเพียงพระองค์เดียวใน พระบาทสมเด็จพระมงกุฎเกล้าเจ้าอยู่หัว ประสูติแด่ พระนางเจ้าสุวัทนา พระวรราชเทวี (สิ้นพระชนม์ 27 กรกฎาคม พ.ศ. 2554)
 10 ธันวาคม - บรรจบ บุนนาค อดีตรัฐมนตรีว่าการกระทรวงกลาโหม

 วันถึงแก่กรรม 
 25 มกราคม - พระเจ้าบรมวงศ์เธอ กรมหลวงประจักษ์ศิลปาคม (ประสูติ 5 เมษายน พ.ศ. 2399)
9 กุมภาพันธ์ - สมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา (ประสูติ 12 พฤษภาคม พ.ศ. 2432)
12 มีนาคม - ซุน ยัตเซ็น ผู้นำการปฏิวัติจีน (เกิด พ.ศ. 2409)
 16 เมษายน - พระเจ้าบรมวงศ์เธอ กรมหลวงอดิศรอุดมเดช (ประสูติ 15 มีนาคม พ.ศ. 2399)
 14 กรกฎาคม - ปานโช วิลลา แชมป์โลกมวยสากลคนแรก ของประเทศฟิลิปปินส์และทวีปเอเชีย
 20 พฤศจิกายน - อเล็กซานดราแห่งเดนมาร์ก พระมเหสีใน สมเด็จพระเจ้าเอ็ดเวิร์ดที่ 7 แห่งสหราชอาณาจักร (พระราชสมภพ 1 ธันวาคม พ.ศ. 2387)
 26 พฤศจิกายน - พระบาทสมเด็จพระมงกุฎเกล้าเจ้าอยู่หัว (พระราชสมภพ 1 มกราคม พ.ศ. 2424)

 รางวัล 
 รางวัลโนเบล 
 สาขาเคมี – Richard Adolf Zsigmondy
 สาขาวรรณกรรม – จอร์จ เบอร์นาร์ด ชอว์
 สาขาสันติภาพ – ออสติน แชมเบอร์เลน, ชาล์ส เกตส์ ดอวส์
 สาขาฟิสิกส์ – เจมส์ แพรงค์, กุสตาฟ ลุดวิก เฮิร์ตซ์
 สาขาสรีรวิทยาหรือการแพทย์ – ไม่มีการมอบรางวัล